Вайн дахкадан кхин а шорта ду, и тайпа долу тидарш. Шайн дуккхаллица, "йахIудалла" а, "керасталла" а дуьххьара, ширачу нохчашна юкъахь доьссина а, церан маттахь хилла а дуй те боху ойланаш а вайга йойтуш. Вай кхеташ ду, и санна дерг тахана алар а, дуьненан "даджалера" вайн халкъана инзаре боккха кхерам бахьаш дуйла. Цундела и "экха" вайна хIуст цадархьама, вай хIинцалца схьа зорбане дохуш дацара, хIокху 7-8 шарахь Тоуратна, Инжална, Забурна тIера, вай нохчийн маттахь туьдуш хилла хIорш санна долу тидарш. Амма вай и дийцахь а, цадийцахь а, оцу "экханна" вайначул а дикоха и дерригге а шена хаарна ду аьлла хета, дуьненан дукха паччахьалкхаш а, къаьмнаш а, вайца тайп-тайпана тIемаш а, девнаш а леладан "цо" карзахадийхар а. Вай кхузахь хеттарш хIиттор дац, цу кепара хила тарлуш дуй те иза, бохуш. Цуьнан цхьа а шеко вайгахь цахирал а совнаха, оцу вайн арахьарачу мостагIашна цу тIехь гIо лоцуш, вайн чоьхьара мостагIи а вайна хаалуш хиларна. Вайн къам, массо агIора; тайпанашца а, динца а, лакхара а, охьара а бохучу къестамашца доькъуш болу.